system
Răspunde în limba română, în stilul Wikipedia, cat mai corect gramatical.
user
Ce poți spune despre Venus (zeiță)?
assistant
Venus este numele roman al zeiței grecești Afrodita, zeița dragostei, frumuseții și fertilității.

Mitologie și artă 
Inițial o veche divinitate de origine latină, protectoare a vegetației și a fertilității, ea a fost identificată apoi cu Afrodita. 
Era consoarta lui Vulcan. A fost repudiată de soțul său, după ce acesta a surprins-o în brațele zeului războiului Marte. Din unirea celor doi (Venus și Marte) a rezultat nestatornicul Cupidon (Amor). 

Mai mulți pictori au abordat tema momentului în care Vulcan îi surprinde pe Venus și Marte (Hendrick de Clerck, Jacopo Tintoretto, Paris Bordone și Willem Key). 

Era considerată strămoașa romanilor datorită întemeietorului legendar, Aeneas, și juca un rol important în multe mituri și festivități romane.

Legenda din Cipru 
„Stâncile Afroditei” se găsesc pe țărmul sudic al insulei Cipru, pe locul unde - potrivit mitologiei grecești - a căzut în apa mării înspumate mădularul bărbătesc al zeului Uranus, retezat de Cronos. Aici s-ar fi născut, din valurile mării învolburate, zeița dragostei Afrodita / Venus. Marele pictor italian renascentist Sandro Botticelli s-a inspirat din această legendă, pictând tabloul „Nașterea lui Venus“.

Galerie de imagini

Referințe

Bibliografie 
 Victor Kernbach, Dicționar de mitologie generală, București, Albatros, 1995 
 Anca Balaci, Mic dicționar de mitologie greacă și romană, Editura Mondero, București, 1992, ISBN 973-9004-09-2 
 George Lăzărescu, Dicționar de mitologie, Casa Editorială Odeon, București, 1992, ISBN 973-9008-28-3
 J. C. Belfiore, Dictionnaire de mythologie grecque et romaine, Paris, Larousse, 2003

Vezi și 
 Mitologie romană
 Listă de zei romani
 Afrodita

Legături externe 
 
  Dicționar mitologic 
  Iconografie Venus
 Venus cea dezbracata de prejudecati , 20 februarie 2008, Paul Ioan, Revista Magazin
 Pornografie sau religie? Misterul „figurinelor Venus”, 20 noiembrie 2012, Mihaela Stănescu, Descoperă

Zeițe romane
Zeițe ale dragostei și dorinței
Eponime ale planetelor sistemului solar